stanford-oval/wikipedia huggingface dataset:
Sabrina (albumi)

| Sabrina Sabrina |
| --- | --- | --- |

Studioalbumin tiedot
 Äänitetty : 1987
 Julkaistu: 1987 (Italia)
 Tuottaja(t): Claudio Cecchetto Davide Romani
 Tyylilaji: italodisko
 Kesto: 37.04
 Levy-yhtiö: Mega Records
Sabrinan muut julkaisut
|   | Sabrina 1987 | Super Sabrina 1988 |
Sabrina on italialaisen laulaja Sabrina Salernon esikoisalbumi. Levyn julkaisi vuonna 1987 Mega Records ja se julkaistiin kymmenissä eri maissa nousten listaykköseksi muun muassa Suomessa.
Albumi pyrki toistamaan Sabrinan megahitin ”Boys (Summertime Love)” menestyksen, mutta levyn kappaleista neljä on covereita muiden laulajien tunnetuista kappaleista.
Kappaleluettelo

Boys (Summertime Love) (5:42)
Hot Girl (3:38)
Get Ready (Holiday Rock) (3:20)
Kiss (3:37)
Sexy Girl (3:20)
Kiss Me (4:05)
Lady Marmalade (4:07)
My Sharona (4:43)
Da Ya Think I'm Sexy (4:32)
Aiheesta muualla

Discogs.com - Sabrina
Salim Aliyow Ibrow

Salim Aliyow Ibrow vuonna 2016.
Salim Aliyow Ibrow on somalialainen professori ja poliitikko, joka toimi maan väliaikaishallituksen pääministerinä vuonna 2007. Ibrow on myös UNESCOn Somalian komissaari. Pääministeriyden jälkeen hänet nimitettiin oikeus- ja uskontoasioiden ministeriksi.
Saku Sipola

Saku Petri Tapio Sipola (s. 1968) on suomalaisen kiinteistö- ja rakennusalan konsernin, SRV:n toimitusjohtaja. Sipola toimi Saton toimitusjohtajana vuosina 2015–2019. Sipola aloitti SRV:n toimitusjohtajana syyskuussa 2019.
Samuel Beckett -luokka

| Samuel Beckett -luokka |
| --- | --- |


Tekniset tiedot
Uppouma:  1 900 t
Pituus:  90 m
Leveys:  14 m
Syväys:  3,8 m
Koneteho:  2 x Wärtsilä dieselmoottoria, á 5 440 kW
Nopeus:  23 solmua
Miehistöä:  44
Aseistus
Meritorjunta:  1 x OTO Melaran 76 mm/L62 2 x Rheinmetall Rh202 2 x 12,7 mm Browning -konekivääriä 2 x 7,62 mm konekivääriä
Samuel Beckett -luokka on Irlannin laivaston kolmen ulkovartiolaivan muodostama alusluokka, jonka aluksista ensimmäinen valmistui 2014.
Suunnittelu

Alukset suunnitteli Vard Marine Inc. (aiemmin STX Marine) ja niiden suunnittelussa on havaittavissa samankaltaisuutta edeltäneisiin Róisín-luokan aluksiin. Babcock Marine valmisti PV90:ksi nimeämänsä 90-metriset alukset. Suurempi koko edeltäneeseen luokkaan verrattuna parantaa toimintaedellytyksiä Pohjois-Atlantilla. Aluksilla on 44 hengen miehistö, joiden lisäksi niille voidaan majoittaa kymmenen koulutettavaa.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| LÉ Samuel Beckett | Babcock Marine, Appledoren telakka, Bideford | 18. toukokuuta 2012 | 3. marraskuuta 2013 | 28. huhtikuuta 2014 | - |
| LÉ James Joyce | Babcock Marine | - | marraskuu 2014 | toukokuu 2015 | - |
| nimetön | Babcock Marine | - | - | - | tilattu 9. kesäkuuta 2014 |
Santa Cruz (Madeira)

| Santa Cruz |
| --- | --- |
 Madeiran lentoasema
 lippu:  vaakuna

 Koordinaatit: 32°41′00″N, 16°48′00″W 
Valtio:  Portugali
Autonominen alue:  Madeira
Perustettu:  1515
Pinta-ala:  
 – Kokonaispinta-ala:  81,5 km²
Väkiluku (2015):  43 925
 – Väestötiheys:  539 as./km²
 
 www.cm-santacruz.pt 
Infobox OKVirheellinen NIMI-arvo: 
Santa Cruz on kunta Portugalille kuuluvalla Madeiran saarella. Kunnassa on arviolta 43 925 asukasta (vuonna 2015) ja sen pinta-ala on 81,5 neliökilometriä.
Suurin osa kunnan pinta-alasta on vuoristoseutua, viljelysmaiden peittäessä loppuosan tasamaat. Santa Cruzin nimi merkitsee suomeksi Pyhää ristiä. Santa Cruzin naapureina ovat koillispuolella Machico, pohjoisessa Santana ja lännessä saaren pääkaupunki Funchal, jonne johtaa saaren ainoa moottoritie. Santa Cruzin kuntaa kuuluvat myös avomerellä vajaan 40 kilometrin päässä olevat Desertassaaret. Santa Cruz on asukasluvultaan Madeiran kolmanneksi suurin kunta Funchalin ja Câmara de Lobosin jälkeen.
Aiheesta muualla

Kuvia tai muita tiedostoja aiheesta Santa Cruz Wikimedia Commonsissa
Madeiran kunnat
Calheta
Câmara de Lobos
Funchal
Machico
Ponta do Sol
Porto Moniz
Porto Santo
Ribeira Brava
Santa Cruz
Santana
São Vicente
Santa Coloma de Gramenet

| Santa Coloma de Gramenet |
| --- | --- |

 vaakuna
 Santa Coloma de Gramenet
 Koordinaatit: 41°27′14″N, 2°12′40″E 
Valtio:  Espanja
Itsehallintoalue:  Katalonia
Maakunta:  Barcelona
Comarca:  Barcelonés
Pinta-ala:  
 – Kokonaispinta-ala:  7 km²
Väkiluku (2017):  117 597
 – Väestötiheys:  16 800 as./km²
 
 www.gramenet.cat 
Infobox OKVirheellinen NIMI-arvo: 
Santa Coloma de Gramenet (esp. Santa Coloma de Gramanet, hist. Gramenet de Besòs) on kaupunki Barcelonan maakunnassa Katalonian itsehallintoalueella Espanjassa. Asukasluku oli 117 597 vuonna 2017.  Kaupungin erottaa Barcelonasta Besósjoki; välimatka kaupunkien keskustorien välillä on 8 kilometriä.
Aiheesta muualla

Wikimedia Commonsissa on kuvia tai muita tiedostoja aiheesta .
Grame.net
Saku Solin

| Saku Solin |
| --- | --- |

Henkilötiedot
Syntynyt: 13. syyskuuta 1989 (ikä 35)
Muusikko
Taiteilijanimi:  Shag-U
Aktiivisena:  2006–
Tyylilajit:  industrial metal
Soittimet:  laulu
Yhtyeet:  Turmion Kätilöt, Fear of Domination
  [ Muokkaa Wikidatassa ] [ ohje ]  
Saku "Shag-U" Solin (s. 13. syyskuuta 1989) on suomalainen laulaja, joka on tällä hetkellä jäsenenä Turmion Kätilöissä sekä Fear of Dominationissa.
Solin on toiminut Fear of Dominationin laulajana yhtyeen perustamisesta eli vuodesta 2006 lähtien. Maaliskuussa 2017 hän liittyi väliaikaisesti Turmion Kätilöiden jäseneksi tuuraamaan yhtyeestä lähtenyttä Spellgothia. Elokuussa Solinin ilmoitettiin jäävän vakituisesti Turmion Kätilöiden toiseksi laulajaksi. Vuonna 2018 julkaistu albumi Universal Satan on ensimmäinen, jolla Solin lauloi.
Solin on jäsenenä myös vuonna 2016 perustetussa Stereo Terror -duossa.
Musiikillisiin vaikuttajiksiin Solin on kertonut muun muassa Toolin, Musen, In Flamesin, Rammsteinin sekä The Kovenantin.
Solin oli mukana perustamassa Metalorgy -tapahtumaa, joka järjestettiin ensimmäisen kerran vuonna 2008. Tapahtuma järjestettiin alun perin Helsingissä, mutta vuonna 2016 se laajeni myös muille paikkakunnille. Vuonna 2017 tapahtuma järjestettiin muun muassa Helsingissä Nosturissa, jossa se myi loppuun.
Saloisten kihlakunta

Saloisten kihlakunta (ruots. Saloinen härad) on entinen Suomen kihlakunta, joka sijaitsi Oulun läänissä. Vuonna 1940 kihlakuntaan kuuluivat seuraavat kunnat:
Alavieska
Kalajoki
Merijärvi
Oulainen
Paavola
Pattijoki
Pyhäjoki
Rantsila
Rautio
Revonlahti
Saloinen
Sievi
Siikajoki
Vihanti
Ylivieska
Kihlakunnan ulkopuolella oli Raahen kaupunki.
Kihlakunnan maapinta-ala oli 6 270,91 km² (1.1.1938), ja sen väkiluku oli 67 131 henkeä (31.12.1939).
Santa Cruz (Galápagossaaret)

Santa Cruz
Satelliittikuva Galapagossaarista – Santa Cruz aivan kuvan keskellä.
| --- | --- |
Sijainti:  Galápagos Santa Cruz Ecuador
Saariryhmä:  Galápagossaaret
Korkein kohta:  Cerro Crocker, 864 m
Pinta-ala:  986 km²
| --- | --- |
Asukasluku:  15 000
Suurin kaupunki:  Puerto Ayora
muokkaa - muokkaa wikitekstiä - muokkaa Wikidataa
Santa Cruz (Galápagossaaret).
Santa Cruz  on toiseksi suurin saari Ecuadorille kuuluvilla Galápagossaarilla. Se on muodostunut yhdestä, jo sammuneesta tulivuoresta. Saaren pinta-ala on 986 neliökilometriä. Sillä sijaitsee Puerto Ayora, saarten suurin asutuskeskus, jossa on lähes 10 000 asukasta.
Saaren pohjoisrannalla on Caleta Tortuga Negran mangrovelaguuni, jossa tavataan kilpikonnia, haita, ja rauskuja sekä monia vesilintuja.
Aiheesta muualla

Kuvia tai muita tiedostoja aiheesta Santa Cruz (Galápagossaaret) Wikimedia Commonsissa
Galápagossaaret
| --- | --- |
Saaret:   Baltra  Bartolomé  Darwin  Española  Fernandina  Floreana  Genovesa  Isabela  Marchena  North Seymour  Pinta  Pinzón  Rábida  San Cristóbal  Santa Cruz  Santa Fe  Santiago  South Plaza  Wolf 
Provinssin kantonit:   Isabel  San Cristóbal  Santa Cruz
Saloheimo

Saloheimo on suomalainen sukunimi, joka on muun muassa seuraavilla henkilöillä:
Aune Saloheimo, o.s. Reinilä (1912–2002), kotitalousopettaja, rehtori ja kotitalousneuvos
Emanuel Saloheimo (1842–1909), juristi ja valtiopäivämies
Hanna Brotherus, o.s. Saloheimo (s. 1968), koreografi, ohjaaja ja tanssitaiteilija
Heikki Saloheimo (1926–2006), yritysjohtaja, kauppaneuvos
Jorma Saloheimo (s. 1953) työtuomioistuimen presidentti
Juho Saloheimo, aik. Berner (1882–1953), korkeimman oikeuden oikeusneuvos
Seija Järvinen, o.s. Saloheimo (1931–2020), pianonsoitonopettaja ja musiikin lehtori
Veijo Saloheimo (1924–2020), historiantutkija, tietokirjailija ja professori.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Saloisten Salama

| Saloisten Salama |
| --- | --- |

Koko nimi:  Saloisten Salama
Perustettu:  1947
Kotipaikka:   Raahe, Suomi
Kenttä:  Merikadun yläaste
– Kapasiteetti:  600 istumapaikkaa
Puheenjohtaja:   Kalevi Niskala
Valmentaja:   Marko Äijälä
Sarja:  Lentopallon naisten 2-sarja
Saloisten Salama on vuonna 1947 perustettu yleisseura. Seuran lajit ovat lentopallon ohella hiihto, yleisurheilu, paini sekä kunto-ja veteraaniurheilu Seuran puheenjohtajana toimii Alpo Ohenoja. Saloisten Salaman lentopallon naisten edustusjoukkue pelaa 2-sarjassa. Juniorijoukkueita seuralla ei ole tällä hetkellä.
Kovia pelaajia Saloisten Salamassa nähdään kaudella 2007–2008. Kempeleen Lentopallossa SM-liigassa pelannut Miika Tossavainen oli joukkueen kovin vahvistus 2007–2008 kaudeksi. Tossavaisen menettäminen Saloisten Salamalle, oli kova paikka Kempeleelle sillä olihan Tossavainen joukkueen kapteeni. Muita kovia nimiä joukkueesta löytyy Tommi Eirola, joka on vuonna 89-syntyneiden maajoukkuepelaaja, ja iso lahjakkuus.
Red Caps

Red Caps on 2010-luvun taitteessa julkaistu suomalaislähtöinen mediakonsepti, johon kuuluvat suomalais-belgialainen 3D-elokuva Maaginen kristalli (2011), sen tueksi tehty suomalais-italialainen tv-animaatiosarja Erikoispartio (2011), internet-pelimaailma nimeltä Polar Heroes (2011) sekä brittikirjailija Andrew Bernhardtin kirjoittama ja Gummeruksen kustantama neliosainen Erikoispartio-kirjasarja ja muutama muu lastenkirja erilaisilla nimillä (2009–2011). Jouluaiheinen konsepti korostaa lasten oikeuksia, onnellisuutta ja hyvinvointia. Hanketta ovat tukeneet Unicef, opetusministeriö, ympäristöministeriö, Svenska kulturfonden, Rovaniemen kaupunki ja EU:n MEDIA-ohjelma.
3D-elokuva Maaginen kristalli

Red Caps -tuoteperheeseen tehtiin Antti Haikalan ohjaama ja Mikael Wahlforssin tuottama elokuva Maaginen kristalli, jossa joulupukin erikoispartio ja ilkeän Basilin joukkio metsästävät kristallia.. Elokuva tuli ensi-iltaan Suomessa 18. marraskuuta 2011 ja sai teatterikierroksellaan 16 865 katsojaa. Elokuvaa esitettiin elokuvateattereissa myös Belgiassa ja Libanonissa ja julkaistiin dvd:nä Japanissa.
Polar Heroes -pelimaailma

Konseptin osana julkaistiin myös 3D-pelimaailma nimeltään Polar Heroes, jonka kehitti oululainen Fantastec Oy.
Erikoispartio-sarja ja muut kirjat

Gummerus on julkaissut neljä Red Capsiin liittyvää Erikoispartio-lastenromaania, yhden Maaginen kristalli -kirjan ja kaksi kuvakirjaa nimeltä Seikkailu sademetsässä ja Maaginen kristalli. Kirjat on kirjoittanut brittikäsikirjoittaja Andrew Bernhardt. Hän on kirjoittanut muiden muassa BBC:lle lastenohjelmia.
Red Caps -televisiosarja

Televisiosarjan ovat tuottaneet suomalainen Epidem ZOT ja italialainen Cartoon One. Se sai ensinäytöksensä vuonna 2011. Sarjan hahmot ovat Mikael Wahlforssin suunnittelemia, ja sarjan on ohjannut italialainen Igor Bertolucci..
Sarjan päähenkilö on nuori ihmispoika Yotan, joka sattuman avulla pääsee Korvatunturille ja tutustuu joulupukkiin. Yotanista tulee Red Caps -partion johtaja ja yhdessä partion muiden jäsenien kanssa hän matkustaa eri puolille maapalloa ja auttaa lapsia ratkomaan ongelmia. Suomessa Red Capsia on esittänyt Yle Fem (ruotsiksi) ja 18.11.2011 alkaen Nelonen. Lisäksi sarja on ostettu Italiaan (RAI 2) ja Saksaan (RTL 2).
Red Caps -televisiosarja > Juoni

Red Caps partio seikkailee joka jaksossa eri maassa. Partio keskittyy auttamaan lapsia ja ratkomaan heidän ongelmiaa. Vastassaan partiolla on Joulupukin kaksoisveli Basil ja hänen apurinsa. Käytännössä Red Caps partio ja Basil kilpailevat siitä, kumpi osapuoli onnistuu löytämään maagisen kristallin palaset ennen toista ja kokoamaan kristallin jälleen toimintakelpoiseksi. Ellei kristallin osasia ole löydetty ennen Joulutähden syttymistä, ei Joulupukki pääse jakamaan lahjoja maailman lapsille.
Red Caps partion jäsenillä on kaikilla erikoistaitoja, joita he käyttävät pulmatilanteista selvitäkseen. Partion jäsenet tunnistaa Red Caps -tähdestä, jota he kantavat rinnassaan. Tähden avulla kunkin taidot ja kyvyt aktivoituvat. Joulupukki on antanut jokaiselle partion jäsenelle tähden. Aktivoidakseen tähden partion jäsenen on lausuttava sanat: "Oi taikatähti, auta tuhannen iskun voimalla!". Red Caps partion motto on: Ripi, rapi!
Sarjasta on tehty 26 jaksoa. Kunkin jakson pituus on 26 minuuttia.
Red Caps -televisiosarja > Jaksot

Jakso 1: Erikoispartio ja sademetsän kummitus
Jakso 2: Erikoispartio ja laavavirta
Jakso 3: Erikoispartio ja salakuljettajat
Jakso 4: Erikoispartio ja myrkkytynnyrit
Jakso 5: Erikoispartio ja räjähdysvaara
Jakso 6: Erikoispartio ja merirosvot
Jakso 7: Erikoispartio ja valkoinen sarvikuono
Jakso 8: Erikoispartio ja kanafarmi
Jakso 9: Erikoispartio ja ystävyyden silta
Jakso 10: Erikoispartio ja vuoriston piiskuri
Jakso 11: Erikoispartio ja harmaa jättiläinen
Jakso 12: Erikoispartio ja siivekkäät ystävät
Jakso 13: Erikoispartion loppu
Jakso 14: Erikoispartio ja ystävyyden voima
Jakso 15: Erikoispartio ja menneisyyden aarre
Jakso 16: Erikoispartio ja varastettu lapsuus
Jakso 17: Erikoispartio ja taidevarkaus
Jakso 18: Erikoispartio ja tietokone ystävälle
Jakso 19: Erikoispartio ja arojen tuulispäät
Jakso 20: Erikoispartio ja ryöstökalastaja
Jakso 21: Erikoispartio ja suuri tulva
Jakso 22: Erikoispartio ja viidakon äänet
Jakso 23: Erikoispartio ja vihreä kukkula
Jakso 24: Erikoispartio ja valas pulassa
Jakso 25: Erikoispartio ja maanvyörymä uhkaa
Jakso 26: Erikoispartio ja joulun tähti
Red Caps -hahmoja

Listassa on vain osa maailmassa esiintyvistä hahmoista.
Red Caps -hahmoja > Red Caps -partio

Yotan, partion johtaja ja sarjan päähenkilö, toverillinen, avulias ja huumorintajuinen.
Jaga, tonttujen ja haltioiden sukua, herkkä ja tunteellinen.
Didi, näyttää pieneltä ja hennolta, mutta on oikeasti vahva.
Smoo, teknologia- ja tietokoneasiantuntija.
Alpo, partion pienin ja lapsellisin jäsen, kyky muuttua näkymättömäksi.
Jiffy, solidaarinen orava, ei välitä seikkailuista.
Poro, Red Caps partion kuski, ikuinen optimisti.
Red Caps -hahmoja > Korvatunturin väkeä

Joulupukki, Korvatunturin viisas ja kiltti isäntä.
Maija, huolehtii Joulupukin hyvinvoinnista.
Red Caps -hahmoja > Basilin joukkio

Basil, Joulupukin 2 minuuttia nuorempi kaksoisveli.
Lätty, Basilin uskollinen ja lojaali käskyläinen.
Robolaiset, vuorenhenkiä, jotka Basil on alistanut tahtoonsa. Viisi erinäköistä.
Savukaasuimuri

Savukaasuimuri on savupiipun yläpäähän asennettava laite, joka puhaltaa savukaasut hormin sisältä ulkoilmaan. Savukaasuimurista käytetään myös nimitystä takkaimuri.
Savukaasuimuria käytetään savuhormin vedon parantamiseen. Savuhormin huono veto voi vanhoissa tulisijoissa johtua rakenteellisesta virheestä. Uusissa taloissa huono veto johtuu yleensä alipaineisesta ilmanvaihdosta tai korvausilman puutteesta.
Sammakonkitakasvit

| Sammakonkitakasvit |
| --- | --- |
 Sammakonkita (Philydrum lanuginosum)
Tieteellinen luokittelu
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Yksisirkkaiset Monocotyledoneae
Kladi::  Commelinidae
Lahko::  Commelinales
Heimo::  Sammakonkitakasvit Philydraceae  Link, nom. cons.
Suvut
 Helmholtzia F.Muell.  Philydrella Caruel  Philydrum Banks ex Gaertn. – sammakonkidat 
Katso myös
   Sammakonkitakasvit Wikispeciesissä   Sammakonkitakasvit Commonsissa 
Infobox OKNimi-testi OK: 
Sammakonkitakasvit (Philydraceae) on pieni kasviheimo koppisiemenisten yksisirkkaislahkossa Commelinales.
Tuntomerkit

Kasvit ovat ruohoja ja usein villakarvaisia. Lehdet sijaitsevat kahdessa rivissä syrjittäin ja ovat miekkamaisia, tai lehdet ovat liereitä suvussa Philydrella. Kukat sijaitsevat ryhmissä kookkaiden suojuslehtien hangoissa. Kukat ovat avoinna vain päivän ja ovat vastakohtaisia. Kehäkiehkurat ovat erilaistuneet, mutta silti molemmat ovat terälehtimäisiä. Ulkokiehkuran ja sisäkiehkuran varren puoleiset kehälehdet ovat yhdistyneet ja varresta poispäin oleva ulkokiehkuran pariton kehälehti on kookas ja toisista erillinen, sisäkiehkuran vastaava terälehti on pieni ja hetiöön kiinnittynyt, paitsi suvussa Helmholtzia. Näin kehä näyttää kaksilukuiselta. Heteitä on vain yksi. Kussakin emilehdessä on paljon siemenaiheita. Siemenessä on pitkä alkio ja alkioripustin eli suspensori on tuskin kehittynyt. Kromosomiluku n = 8, 16, 17.
Levinneisyys

Heimon kasvit kasvavat Länsi-, Itä- ja Pohjois-Australiassa, Uudessa-Guineassa ja Kaakkois-Aasiassa. Sammakonkita (Philydrum lanuginosum) esiintyy suurimmassa osassa heimon levinneisyysaluetta; muilla lajeilla sitä vastoin on paikallinen levinneisyys Uudessa-Guineassa ja Australiassa.
Luokittelu

Sammakonkitakasvit (Philydraceae), kenguruntassukasvit (Haemodoraceae) ja vesihyasinttikasvit (Pontederiaceae) muodostavat Commelinales-lahkon evoluutiopuussa kladin, jonka kasvien soluissa ei ole piidioksidikappaleita, mutta oksalaattikiteitä on. Kehälehdissä (tepaaleissa) on tanniinisoluja, istukoissa kivisoluja, ja hedelmä on verhiön suojaama.
Heimossa on neljä sukua ja viisi lajia. Heimon evoluutiopuun haaroittuminen lienee alkanut noin 33 tai toisen arvion mukaan 47 miljoonaa vuotta sitten.
Luokittelu > Suvut

Helmholtzia F.Muell.
Philydrella Caruel
Philydrum Banks ex Gaertn. – sammakonkidat, laji sammakonkita (P. lanuginosum)
Aiheesta muualla

Suomen Lajitietokeskus: Sammakonkitakasvit – Philydraceae
Flora of China: Philydraceae (englanniksi)
Uuden Etelä-Walesin lajeja: http://plantnet.rbgsyd.nsw.gov.au/cgi-bin/NSWfl.pl?page=nswfl&lvl=fm&name=PHILYDRACEAE
Rosånin vesistö

Ruotsin päävesistöalueet
Rosån virtaa Hälleströmin kohdalla
Rosånin vesistö (ruots. Rosåns avrinningsområde, vesistöaluetunnus 11) muodostuu Pohjanlahden Perämereen laskevan Rosånin ja sen sivujokien yhteisestä valuma-alueesta, jonka kokonaispinta-ala on 197 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa.
Pääuoma

Vesistön pääuomana on sen nimikkojoki Rosån. Joen kokonaispituus on noin 30 kilometriä ja sen keskivirtaama (MQ) on 1,8 kuutiometriä sekunnissa. Joki laskee Itämereen noin 0,06 kuutiokilometriä vettä vuodessa. Pääuoma alkaa Stor-Krokvattnetin järvestä uomalla, jota kutsutaan Hällträskbäcken.
Vesistön valuma-alue

Rosånin vesistö sijaitsee kahden suuren Luulajanjoen vesistön (tunnus 9) ja Piitimenjoen vesistön (tunnus 13) välissä niin, että sillä on yhteinen vedenjakaja kahden pienen vesistön Alånin vesistön (tunnus 10) ja Alterälvenin vesistön (tunnus 12) kanssa. Lisäksi sen joensuun ympärillä on mereen laskevien ojien ja purojen valuma-alueita, joiden yhteispinta-ala on lähes yhtä suuri kuin Rosånin vesistöllä.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (59,1 %), turve (12,7 %), kalliomaa (7 %), hiekka ja sora (4,3 %), multamaa (11,1 %), savimaa (2 %) ja jäätikköjokijäänteet (0,2 %), joiden lisäksi on vielä 3,6 % muita maalajeja. Alueen maankäyttöä esittävät maiden käyttöluokitukset, joiden mukaan alueella on metsämaita (83,7 %), soita ja kosteikkoja (4,4 %), viljelymaita (4,4 %), taajamia ja pinnoitettuja alueita (0,9 %) sekä joutomaita (3 %). Näiden lisäksi on 3,5 % vesistöjä.
Vesistöalueen piirteitä

SMHI on julkaissut tilastossaan Rosånin virtaamien päivittäiset keskivirtaamat vuosilta 1981–2013. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 1,75 kuutiometriä sekunnissa (m³/s), keskiylivirtaama (MHQ) on 13 m³/s ja keskialivirtaama (MNQ) on 0,3 m³/s . Toisen lähteen mukaan joen keskivirtaama on 1,8 m³/s, keskiylivirtaama (MHQ) on 17 m³/s . Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut kuukautiset keskivirtaamat. Sen mukaan kevättulva kestäisi huhtikuusta kesäkuuhun ja sen huippu ajoittuisi toukokuulle.
Käännös suomeksi
SSRI-lääkkeiden jälkeinen seksuaalitoimintojen häiriö

| SSRI:n jälkeinen seksuaalitoimintojen häiriö |
| --- | --- |
 Essitalopraamin kemiallinen kaava. Kyseisen lääkkeen käyttö on joissain tapauksissa johtanut oireyhtymän kehittymiseen.
Luokitus
ICD-10:  N48.4, F52.0, Y49.2
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
SSRI-lääkkeiden jälkeinen seksuaalitoimintojen häiriö (engl. Post-SSRI Sexual Dysfunction, PSSD) on huonosti tunnettu oireyhtymä, jossa selektiivisten serotoniinin takaisinoton estäjiin (SSRI) sekä serotoniinin ja noradrenaliinin takaisinoton estäjiin (SNRI) kuuluvien masennuslääkkeiden käyttöön liittyvät haittavaikutukset jatkuvat pitkäkestoisesti lääkkeen käytön lopettamisen jälkeen. Mekanismia serotonergisten masennuslääkkeiden käyttöön liittyvien seksuaalisten toimintahäiriöiden taustalla, oireiden mahdollista kestoa tai parannuskeinoa oireyhtymälle ei tunneta. Myös perinteisten, oireita lievittävien hoitojen, kuten potenssilääkkeiden käytön tehokkuuden on todettu olevan vähäinen oirekuvan hoidossa. Oireyhtymän esiintyvyys on toistaiseksi tuntematon. Tilan epäillään olevan alidiagnosoitu ja vuonna 2006 julkaistu tutkimus arvioi pitkäaikaisten haittojen koskevan jopa 5–15 % lääkkeiden käyttäjistä.
Tausta

SSRI-lääkkeitä käytetään yleisesti muun muassa masennuksen, yleistyneen ahdistuneisuushäiriön ja pakko-oireisen häiriön hoidossa. Toisinaan niitä käytetään myös muihin kuin mielenterveyteen liittyviin oireisiin, kuten esimerkiksi krooniseen kipuun tai ennenaikaiseen siemensyöksyyn. Tilapäiset seksuaalitoimintoihin liittyvät haittavaikutukset, kuten impotenssi, ovat hoidon yhteydessä tavallisia. Toisaalta seksuaalitoimintojen häiriöt ovat muutenkin yleisiä ja voivat esiintyä myös mielenterveyshäiriöiden itsensä yhteydessä, mikä voi vaikeuttaa oireiden todellisen aiheuttajan selvittämistä. Vuonna 2019 Euroopan lääketurvakomitean toteuttamassa arviossa todettiin, että vaikka useimmiten haittavaikutukset loppuvat lääkkeen käytön päätyttyä, on tullut ilmi tapauksia, joissa oireet ovat jatkuneet tämän jälkeenkin. Tällä hetkellä ei kuitenkaan tiedetä, kauanko oireet kestävät tai onko kyseessä pysyvä häiriö.
Oireet

Tyypillisiä oireita ovat sukuelinten tai nännien tuntoaistin heikentyminen sekä haluttomuus, erektiohäiriö tai emättimen kostumisen vaikeus, orgasmin saavuttamisen vaikeudet, ennenaikainen siemensyöksy tai mielihyvän puute. Osalla potilaista oirekuvaan voi kuulua myös tunne-elämän latistuminen tai ”turtuminen” tai erilaiset kognitiiviset tai neurologiset oireet. Oireet voivat alkaa joko lääkkeen käytön aikana, toisinaan jopa yksittäisen annoksen laukaisemana tai joissain tapauksissa vasta käytön lopettamisen jälkeen.